Sló fréttakonu á rassinn í beinni útsendingu 43 ára karlmaður verður kærður fyrir kynferðislega áreitni eftir að hafa slegið fréttakonu á rassinn . Á myndbandi sést þegar maðurinn hleypur ánægður fram hjá . Atvikið átti sér stað í hlaupakeppni . Fréttablaðið / Skjáskot Auglýsing Karlmaður í Georgíu fylki í Bandaríkjunum var handtekinn á föstudag fyrir að slá fréttakonu á rassinn í beinni útsendingu . Fréttakonan , Alex Bozarjian , var að flytja fréttir af hlaupakeppni í bænum Savannah í Georgíu . Hann verður kærður fyrir kynferðislega áreitni . Bozarjian var í beinni útsendingu þar sem keppendur í hlaupinu streymdu fram hjá henni . Þegar maðurinn , sem samkvæmt BBC er 43 ára gamall og heitir Thomas Callaway , hljóp fram hjá henni sló hann fréttakonuna á rassinn . WSAV-TV sjónvarpsstöðin sem Bozarjian vinnur hjá sendi frá sér tilkynningu þar sem segir að hegðun Callaway í hennar garð hafi verið algjörlega óásættanleg . „ Það á enginn að vera niðurlægður á þennan hátt , “ segir þar jafnframt . Bozarjian sagði á Twitter að maðurinn hafi hlutgert og niðurlægt sig . Myndband af atvikinu má sjá hér að neðan , en þar sést þegar maðurinn kemur aftan að konunni og viðbrögð hennar .